آیرحلپ کمپانییاسینین تدقیقاتلارینین نتیجهلرینه گؤره، سنگاپورون چانگی هاوا لیمانی دونیانین ان یاخشی هاوا لیمانی حساب اولونوب.
آخار. آذ خبر وئریر کی، سیاهیداکی ۷۶ هاوا لیمانی آراسیندا ایکینجی یئری مونخن، اوچونجو یئری هنگ کونگ بین الخالق هاوا لیمانی توتوب. هر اوچ هاوا لیمانی خیدمتین کیفیتینه گؤره ۱۰ بالدان ۱۰-اونو آلیب. قیمتلندیرمه زامانی ریسلرین واختیندا یولا سالینماسی و قبول ائدیلمهسی، هابئله هاوا لیمانلاردان سرنیشینلرین Twitter سوسیال شبکهسینده یئرلشدیردیکلری ۱۳۰ مین معلوماتین تحلیلی نظره آلینیب.
ریتیگین ایلک اونلوغونا، همچینین کوپنهاگن، هلسینکی، سینسیناتتی، بارسلونا، مادرید، اوکلند و فرانکفورت هاوا لیمانلاری داخیل اولوب.
آیرحلپ قید ائدیر کی، تدقیقاتین گئدیشینده سرنیشینلرین هاوا لیمانلاردا اوزون نؤوبهلردن، یئمیین آشاغی کیفیتیندن و ریسلرین یوبانماسیندان داها تئز-تئز شیکایتلندیکلری اوزه چیخیب.
azb_Arab azb_Arab azb_Arab azb_Arab